  Туспуктэм: Руслан Нуриахметов Наталия Сильвестрова Удмуртиысь 541 школалэсь, 477 нылпи садлэсь, 50 шоръёзо ӧнерлыко дышетсконниослэсь но 149 ватсаса дышетсконъя ужъюртъёслэсь выль дышетскон арлы дась луэмзэс эскеризы. Со сярысь элькун тӧролэн но кивалтэтлэн пресс-службазы ивортӥз. «Туннэ нуналлы дышетсконниослэн 100 процентэз эскеронъёсты ортчиз. Оглом 1 сюрс 186 ужъюртэз принять каризы. Ужрадэ 31 дышетсконни ӧз пыриськы. Отын рос-прос тупатъян ужъёс радъясько, соин дышетскисьёс мукет интыосы выжизы » Светлана Болотникова, Удмуртиысь дышетонъя но тодосъя министр Школаосысь кышкыттэмлык кылдытэмез, чылкытлыкъя, СанПинъя куронъёсты чакламез, шунтӥськон вакытлы дасяськемез, юртэз тупатъямез эскеризы. 29-30 гудырикошконэ дышетсконниосын ужасьёслы но утисьёслы огъяросси тренировка ортчоз, кытын валэктозы, мар кроно йӧспӧртэм учыр дыръя. Гудырикошконэ-куарусёнэ «Месячник безопасности» улсын школаосын ужасьёслы но дышетскисьёслы шимучыр дыръя астэ возёнъя индылэт сётозы. Тегъёс: школаос нылписад шорёзоӧнердышетсконниос Удмуртия  